ఉద్దేశపూర్వక ఎగవేతలుఏ రూ.92,000 కోట్లు
- ఎగవేతదారుల సంఖ్యలో దాదాపు 10 శాతం మేర వృద్ధి
న్యూఢిల్లీ: ప్రభుత్వ రంగ బ్యాంకుల నుంచి రుణాలను స్వీకరించి ఉద్దేశపూర్వకంగా ఎగవేస్తున్న వారి సంఖ్య అంతకంతకు పెరుగుతోంది. మార్చి ముగింపు నాటికి వీటికి ఇలాంటి రుణాల ఎగవేత మొత్తంలో 20 శాతం వృద్ధి నమోదైంది. గణాంకాల ప్రకారం దాదాపు 9000 మంది ఎగవేతదారులు ఉద్దేశపూర్వకంగా రూ.92,376 కోట్ల సొమ్మును ప్రభుత్వ బ్యాంకుల నుంచి రుణాలుగా తీసుకొని తిరిగి చెల్లించడం లేదు. అంతకు ముందు ఏడాది (2015-16) ఇలా ఎగవేసిన రుణాల మొత్తం రూ.76,685 కోట్లుగా నమోదు అయింది. ఇదే కాలంలో ఉద్దేశపూర్వక ఎగవేతదారుల సంఖ్యలో కూడా 10 శాతం వృద్ధి నమోదు కావడం విశేషం. అంతకు క్రితం ఆర్థిక సంవత్సరం మార్చి చివరి నాటికి ఉద్దేశపూర్వక రుణ ఏగవేతదారుల సంఖ్య 8,167 ఉండగా 2017 మార్చి చివరికి ఆ సంఖ్య 8,915కు పెరిగిందని ఆర్థిక మంత్రిత్వ శాఖ గణాంకాలలో వెల్లడైంది. మొత్తం 8,915 మంది ఉద్దేశపూర్వక ఎగవేతదారుల్లో 1,914 మందిపై ఎఫ్‌ఐఆర్‌ నమోదు చేయడం జరిగిందని.. వీరు తీసుకున్న రుణాల విలువ రూ.32,484 కోట్లుగా నమోదయ్యాయి. 2016-17 ఆర్థిక సంవత్సరంలో 27 ప్రభుత్వరంగ బ్యాంకులతో పాటు ఎస్‌బీఐ దాని అనుబంధ బ్యాంకులు కలిసి దాదాపు రూ.81,683 కోట్ల రుణాలను రద్దు చేసిన సంగతి తెలిసిందే. ఇది గత అయిదేండ్ల కాలంలో గరిష్టం కావడం విశేషం. ప్రభుత్వ రంగ బ్యాంకుల స్థూల నిరర్థక ఆస్తుల విలువ మార్చి త్రైమాసికం నాటికి రూ.5.02 లక్షల కోట్ల నుంచి రూ.6.41 కోట్లకు చేరిన సంగతి తెలిసిందే. ఈ నేపథ్యంలో పరిస్థిని నియంత్రణలోకి తెచ్చేందుకు గాను ఆర్‌బీఐ పలు నిబంధనలను కఠినతరం చేసిన సంగతి విదితమే.
మీ స్నేహితులకు రికమెండ్ చెయ్యండి